नई दिल्ली। हरियाणवी डांसर के नाम से मशहूर और युवा दिलों की धड़कन सपना चौधरी ने झज्जर में अपना बर्थडे मनाया। सपना चौधरी ने यहां गायों के साथ केक काटकर अपना यह जन्मदिन सेलिब्रेट किया। बता दें कि सपना गोकुलधाम गोसेवा महातीर्थ पहुंचीं और गायों के बीच केक काटकर जन्मदिन की खुशियां मनाईं। इतना ही नहीं खबर ये भी है कि सपना ने यहां की अधिष्ठात्री कहलाने वाली कामधेनु गोमाता के सामने न केवल केक काटा, बल्कि गाय को केक खिलाकर खुशी को शेयर किया। बता दें कि आमतौर पर गोकुलधाम पहुंचकर गोवंश के प्रति अक्सर अपना प्रेम जाहिर करती हैं सपना चौधरी। बता दें कि गायों की सेवा को लेकर सपना गोकुलधाम में कई शो भी कर चुकी हैं। हालांकि सपना का कहना है कि गायों से प्यार या लगाव के पीछे कोई मकसद नहीं, बल्कि इंसानियत है। इंसान अपने दर्द को बता सकता है, लेकिन बेजुबान पशु अपना दर्द नहीं बता सकते। उन्होंने कहा कि यहां आकर उन्हें बड़ा सकून मिलता है।